En vanlig støvsuger består av mange forskjellige deler.
Filter – Det er flere typer filtre i en støvsuger som fyller ulike funksjoner. Et motorfilter er der som beskyttelse for motoren dersom støvsugerposen skulle gå i stykker inne i støvsugeren. Utblåsningsfilteret fanger opp mikroskopiske partikler. Å ha et godt utblåsningsfilter er svært viktig, da støvsuging ellers kan gi allergi og astma. Hepa er et filter som absorberer enda mindre partikler enn utblåsningsfilteret – det er altså mer effektivt og bedre for eksempel for allergikere og astmatikere. Hepa-filteret finnes ikke i alle støvsugere, men kan bidra til en bedre luftkvalitet i hjemmet. Det siste filteret som finnes i støvsugere, er kullfilteret, som bidrar til å redusere dårlig lukt.
Håndtak – Håndtak er ganske selvforklarende – det er det du holder i når du støvsuger. Et godt håndtak er ergonomisk og bidrar til en god opplevelse ved rengjøring.
Motor – Denne er montert i maskinkroppen og er det som gjør at støvsugeren kan suge opp støv – altså den delen som genererer sugekraft.
Munnstykke – Ulike munnstykker fyller forskjellige funksjoner. Det finnes flere gulvmunnstykker som passer til ulike gulvflater, tepper og lignende. Mange gulvmunnstykker er kombinasjoner som egner seg både for harde overflater og tepper. Dette fungerer som regel ved at du trykker på en knapp på selve munnstykket, og da kommer små børster ut eller trekkes inn.
Møbelmunnstykke – Du kan finne munnstykker i flere forskjellige former og som fungerer mange forskjellige steder. Noen er for eksempel laget for å fungere bedre til møbler og tekstilkledde ting. Andre er designet for å nå inn i trange områder, for eksempel mellom armlenet og puten.
Poser og poseholdere – Poser finnes i forskjellige kvaliteter og i forskjellige størrelser for å passe til støvsugeren og poseholderen.
Støvsugerrør og -slange – Finnes i forskjellige modeller og størrelser. Et rør kan være uttrekkbart (teleskopfunksjon), noe som gjør det lettere å justere for å få riktig lengde for deg.
Duftkuler – Disse kan kjøpes for enkelt å få det velduftende hjemme. Du kan enten suge opp kulene eller helle dem direkte i posen.
Hjul og kabeltrommel – Dette gjør det mulig for deg å ta med støvsugeren rundt omkring i hjemmet. Større hjul gjør det lettere for støvsugeren å komme over hindringer. Med en lengre kabel trenger du ikke å skifte vegguttak like ofte.